JY LEES NOU Dieetkundige Mariza blog: Die beste velbehandeling ooit!
Is jou vel droog? Olierig? Het jy aknee? En wys jou vel tekens van vroeë veroudering? En niks wat jy aansmeer los heeltemal die probleem op nie? Vel is een van die organe waar voedinggebreke maklikste sigbaar is!
Wanneer dinge in die liggaam skeef loop – is die vel soos ‘n spiëel – en weerspiëel wat binne-in die liggaam aan die gang is. Daar word nie verniet gepraat van 'n ‘gesonde’ blos nie.
Veel meer as net 'n ‘bedekking vir die liggaam – is ons vel 'n lewendige, ingewikkelde orgaan. En soos alle organe in die liggaam bestaan dit uit verskillende selle, wat op verskillende maniere met mekaar kommunikeer en verskillende funksies verrig. ALLE selfunksies is voedingafhanklik.
'n Paar voorbeelde: bloedsuikerskommelinge - mense wat insulienweerstandig is, diabetes het, en dikwels mense wat sukkel met gewig, sal meer plooie veroorsaak. (Lees gerus meer hieroor op www.betereet.co.za)
Jy sukkel met aknee? (en word gedurig siek?). Miskien is dit nie die lugreëling in die kantoor nie en nie jou velsorgroetine wat nie goed genoeg is nie. Dit is heel moontlik – NEE - mees waarskynlik – ‘n onderliggend ‘n gebrek aan belangrike voedingstowwe. Die oorsaak – jy eet getrou elke middag jou LAE GI broodjie met LAE VET smeer en komkommer. Jy vermy mos die kaas omdat dit vet maak....en ROOM - goeie genade – dit moet niemand tog in enige vorm aanbied behalwe om aan die gesig te smeer nie!
Mense wat eiers, suiwel en dierevette vermy moet tot 5 porsies donkergroen groente per dag eet om genoegsame vitamien A in te neem....en meeste mens kry dit nie eers reg om een porsie te eet nie.